MODIFICACIÓN OEP DO ANO 2019
ADMINISTRACIÓN LOCAL — Municipal — Pontevedra (Oferta de emprego público, 02/01/2020)

A Xunta de Goberno Local en sesión que tivo lugar o día 16 de decembro de 2019 aprobou a ampliación da oferta de emprego público do Concello de Pontevedra para o exercicio 2019, engadindo ás prazas ofertadas mediante acordo da Xunta de Goberno Local de data 24/03/2019, as prazas que se relacionarán máis abaixo, dispoñendo, así mesmo, que se publique no Boletín Oficial da Provincia con especificación das prazas incluídas e a súa clasificación. En cumprimento do citado acordo, procédese a publicación da ampliación da oferta de emprego público do Concello de Pontevedra para o 2019, cuxas prazas que se ofertan son a maiores das contidas na oferta de emprego público aprobada pola Xunta de Goberno Local de data 24/03/2019, e son as seguintes: — Grupo segundo o artigo 76 do Real decreto lexislativo 5/2015, polo que se aproba o texto refundido da Lei do estatuto básico do empregado público: C. Subgrupo C1. Clasificación: escala de administración xeral, subescala administrativa. Número de vacantes: 6. Denominación: Administrativo. — Grupo segundo o artigo 76 do Real decreto lexislativo 5/2015, polo que se aproba o texto refundido da Lei do estatuto básico do empregado público: C. Subgrupo C2. Clasificación: escala de administración xeral, subescala auxiliar. Número de vacantes: 7. Denominación: Auxiliar. — Grupo segundo o artigo 76 do Real decreto lexislativo 5/2015, polo que se aproba o texto refundido da Lei do estatuto básico do empregado público: A. Subgrupo A2. Clasificación: escala de administración especial, subescala técnica, clase técnicos medios. Número de vacantes: 1 Denominación: Traballador social Así mesmo, na citada sesión da Xunta de Goberno acordouse “Segundo.— Determinar que como mínimo 3 prazas de administrativo e 5 prazas de auxiliar administrativo ofertaranse por promoción interna, sen prexuízo do que resulte da negociación das bases especificas da convocatoria das prazas. Terceiro.— Determinar que 1 praza de administrativo e 1 de auxiliar administrativo reservaranse a persoas con discapacidade. Cuarto.— Fixar como prazo máximo para a convocatoria dos correspondentes procesos selectivos dous anos”. Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante o Concelleiro de Persoal, Réxime Interior e Patrimonio no prazo de un mes a contar dende o día seguinte ao da publicación deste anuncio no BOP, ao abeiro do establecido no artigo 124 da Lei 39/2015, de procedemento administrativo común das Administracións Públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ao desta publicación, consonte ao disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, na data de sinatura electrónica A Concelleira do servizo de persoal e cultura